Diari Oficial de la Generalitat Valenciana


Sumari del DOGV 9227, del 01-12-2021 (2021/11482)

RESOLUCIÓ de 9 de novembre de 2021, de la Direcció General de Política Territorial i Paisatge, per la qual es fa pública la Sentència ferma número 511/2019, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9227

Data del DOGV
:   01-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11636


Data del document
:   09-11-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Conselleria d'Habitatge, Obres Públiques i Vertebració del Territori
    * Paterna
    * pla d'urbanisme

RESOLUCIÓ de 9 de novembre de 2021, de la Direcció General de Política Territorial i Paisatge, per la qual es fa pública la Sentència ferma número 511/2019, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana. [2021/11247]  
Vista la interlocutòria número 62/2021, de 22 de març, de 2021, de la Secció de Cassació del Tribunal Superior de Justícia de la Comunitat Valenciana, en virtut de la qual s'ha acordat inadmetre a tràmit el recurs de cassació interposat per Europa de Inversiones y Contratas, SA, contra la Sentència número 511/2019, de 8 d'octubre, que estimava parcialment el recurs contenciós administratiu interposat contra la Resolució de 10 d'octubre de 2016, de la Conselleria d'Habitatge, Obres Públiques i Vertebració del Territori, per la qual es denegava l'aprovació de la proposta d'ordenació de l'actuació territorial estratègica «Port Mediterrani» a Paterna i Godella.  
Vist que l'acord dictat per la Sala Contenciosa Administrativa insta la Conselleria perquè execute els acords d'aquesta sentència, de conformitat amb la Resolució de 3 de novembre de 2021, del conseller de Política Territorial, Obres Públiques i Mobilitat, en la qual se sol·licita la publicació en el Diari Oficial de la Generalitat Valenciana de la part dispositiva de la Sentència número 511/2019, de 8 d'octubre, del Tribunal Superior de Justícia de la Comunitat Valenciana, perquè aquesta tinga tots els seus efectes, i en exercici de les atribucions conferides per l'article 70 de la Llei 5/1983, de 30 de desembre, del Consell, i l'article 138 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
Únic  
Donar publicitat a la Sentència 511/2019, de 8 d'octubre, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs interposat per Europa de Inversiones y Contratas, SA, contra la Resolució de 10 d'octubre de 2016, de la Conselleria d'Habitatge, Obres Públiques i Vertebració del Territori, per la qual es denega l'aprovació de la proposta d'ordenació de l'actuació territorial estratègica «Port Mediterrani» a Paterna i Godella, en la part dispositiva de la qual s'anul·la, per ser contrària a dret, la Resolució de 10 d'octubre de 2016 i s'ordena retrotraure «el procediment administratiu, d'acord amb el que es disposa en la Sentència número 543/2019, per insuficiència de la memòria ambiental, fins a un moment cronològicament anterior a aquesta, i haurà d'emetre-la novament l'òrgan ambiental corresponent, atenent el que expressament s'explicita en el fonament 10.III d'aquesta sentència, informar subsegüentment el que procedisca, i continuar l'Administració el procediment fins a adoptar, si escau, la resolució que calga.»  
  
De conformitat amb el que es disposa en l'article 72.2 de la Llei 29/1988, de 13 de juliol, de la jurisdicció contenciosa administrativa, la Sentència ferma número 511/2019 produirà efectes des del dia de la publicació en el Diari Oficial de la Generalitat Valenciana.  
  
València, 9 de novembre de 2021.- La directora general de Política Territorial i Paisatge: Rosa Pardo Marín.